વલ્લભ વિદ્યાનગરઃ શિક્ષણ, સાહિત્ય ઉપાસનાનું ધામ વિદ્યાનગર અને શ્વેતક્રાંતિનું જનક ધામ આણંદ, એટલે ચરોતરને આંગણે, અખિલ ભારતીય સાહિત્ય પરિષદ અને ગાર્ડી રિસર્ચ ઇનિ્સ્ટટ્યૂટ ફોર ડાયસ્પોરા સ્ટડીઝના સૌજન્યથી, કેલિફોર્નિયાનિવાસી ડાયસ્પોરા કવિ રમેશ પટેલ (આકાશદીપ)ને સન્માનવાનો એક ત્રિવેણી સંગમ કાર્યક્રમ યોજવામાં આવ્યો હતો. આ સમારંભમાં લોકાર્પણ, કાવ્યપાઠ ને કાવ્યસ્વાદ યોજાયો હતો. ચરોતરની ભૂમિના, ગુજરાતી સાહિત્યગગનમાં તારકસમ ઝગમગી રહેલા, આકાશદીપ ઉપનામધારી, વીજ જ્જનેર કવિ રમેશ પટેલના , બે કાવ્યસંગ્રહોનો લોકાર્પણ કાર્યક્રમ ચારુતર વિદ્યામંડળના અધ્યક્ષ ભીખુભાઈ બી. પટેલ – મુખ્ય મહેમાનપદે તથા અનુપમ પરિવાર ટ્રસ્ટના સંસ્થાપક નવીનભાઈ બી. પટેલ (એટલાન્ટા) – અતિથિવિશેપદે સાહિત્યવિદોની ઉપસ્થિતિમાં યોજાયો હતો.